**Mór Városi Önkormányzat Képviselő-testületének**

**421/2019. (XII.11.) Kt.**

**határozata**

**az MNV Zrt-től ingyenes tulajdonba kapott ingatlanokkal kapcsolatos jelentési kötelezettség teljesítéséről**

Mór Városi Önkormányzat Képviselő-testülete a Magyar Államtól ingyenesen önkormányzati tulajdonba adott ingatlanok hasznosításáról szóló kötelezettségének eleget téve az alábbi nyilatkozatot teszi:

1. Mór Városi Önkormányzat Képviselő-testülete az „állami vagyonba tartozó ingatlan ingyenes önkormányzati tulajdonba adásáról” szóló SZT-35907 számú megállapodás alapján a Mór belterület 1802 hrsz-ú kivett vízfolyás megnevezésű 3799 m2 ingatlant a 1042/2011. (III.10.) számú Kormány határozatban meghatározott helyi tömegközlekedés fejlesztése céljára kívánta hasznosítani.

Az önkormányzat által megjelölt cél sikertelen pályázat miatt 2019. decemberig nem valósult meg. Az ingatlan hasznosítására 2020-ban is pályázati és saját források felhasználásával kívánjuk a fejlesztési célnak megfelelő beruházást megvalósítani.

1. Mór Városi Önkormányzat Képviselő-testülete az „állami vagyonba tartozó ingatlan ingyenes önkormányzati tulajdonba adásáról” szóló SZT-40.039 számú megállapodás alapján a Mór belterület 4259 hrsz-ú kivett mentőállomás megnevezésű ingatlant a 1659/2012. (XII.20.) számú Kormány határozatban meghatározott, helyi közösségi közlekedés biztosítására új buszpályaudvar építéséhez hasznosítja.

A Mór 4259 hrsz-ú ingatlanon „A közösségi közlekedés feltételeinek javítása a Móri kistérségben” című KDOP-4.2.3-11-2012-0005 azonosítószámú pályázati támogatásból és saját forrásból 2015 évben megépült Mór város „új buszpályaudvara, mely azóta is üzemel. A Mór 4259 hrsz-ú ingatlan megnevezése az ingatlan nyilvántartásban kivett autóbusz pályaudvar.

A Képviselő-testület felhatalmazza a polgármestert, hogy a nyilatkozatot a megállapodásban foglaltaknak megfelelően - legkésőbb 2019. december 31-ig a Magyar Nemzeti Vagyonkezelő Zrt. részére megküldje.

Határidő: 2019.12.31.

Felelős: polgármester(Városfejlesztési és -üzemeltetési Iroda)

Fenyves Péter Dr. Taba Nikoletta

polgármester aljegyző